**ŠIAULIŲ DAILĖS MOKYKLOS**

**DIREKTORIAUS PETRO SLONKSNIO**

**2022 METŲ VEIKLOS ATASKAITA**

2023-01-17 Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Šiaulių dailės mokyklos strateginis ir veiklos planai parengti atsižvelgiant į Geros mokyklos koncepciją; 2015–2024 metų Šiaulių miesto strateginį plėtros planą, patvirtintą Šiaulių miesto savivaldybės tarybos 2016 m. rugpjūčio 25 d. sprendimu Nr. T-325; Šiaulių miesto ekonominės plėtros ir investicijų pritraukimo strategiją; Švietimo, mokslo ir sporto ministerijos 2022–2024 metų strateginio veiklos planą; 2023 m. Šiaulių miesto švietimo bendruomenės siekius ir veiklos prioritetus; Šiaulių dailės mokyklos 2022–2024 m. strateginį planą, patvirtintą Šiaulių dailės mokyklos direktoriaus 2022 m. gruodžio 22 d. įsakymu  Nr. V-143 ir 2022–2023 mokslo metų Šiaulių dailės mokyklos ugdymo planą, patvirtintą Šiaulių dailės mokyklos 2022 m. spalio 7 d. direktoriaus įsakymu Nr. V-106.  Šiaulių dailės mokyklos bendruomenė vadovaujasi 2022 metų Šiaulių miesto ekonominės plėtros ir investicijų pritraukimo strategija, Švietimo mokslo ir sporto ministerijos savivaldybėms nustatytais tikslais.  Šiaulių dailės mokyklos 2022–2024 m. strateginiame veiklos plane dėmesys skiriamas paslaugų kokybei ir įvairovei. Siekiama gerinti mokymosi / ugdymosi pasiekimus, užtikrinti pažangą nuolat atnaujinat ugdymo(si) programas, matuojant ūgtį. Patvirtintas Šiaulių dailės mokyklos 2022–2023 mokslo metų ugdymo planas. Jo pagrindu rengiami ir Šiaulių dailės mokyklos direktoriaus tvirtinami dalykų teminiai planai. Po kiekvieno pusmečio atliekama aktyvi mokymosi rezultatų refleksija, analizuojami mokinių ugdymo(si) pasiekimai. Analizuojami ugdymo(si) rezultatai, numatomi keistini ir tobulintini aspektai, o mokslo metų eigoje įgyvendinami, prižiūrimi ir koreguojami numatyti veiksmai. Mokykla užbaigia pusmetį vykdydama peržiūras, į kurias kviečiami mokiniai, mokytojai ir tėvai (globėjai, rūpintojai). Aktyvinant mokyklos ir tėvų ryšį, organizuojamos kūrybinės dirbtuvėlės mokinių šeimoms, kurių metu supažindinama su mokykla, pristatomos vykstančios parodos, vykdoma kūrybinė veikla, aptariamas mokinių mokymasis. Mokykloje yra išskirtinė galimybė asmeniškai bendraujant su tėvais planuoti mokinio ugdymą pagal individualius tvarkaraščius. Mokykla yra parengusi individualios pažangos matavimo instrumentus ir mokiniai keletą kartų per metus save įsivertina, analizuoja savo individualią pažangą, numato ugdymo(si) tikslus.  Šiaulių dailės mokyklos mokytojai ir administracija siekia atliepti ne tik pedagogikos, bet ir šiuolaikinio meno lauko aktualijas. 2022 metais išsikeltas sudėtingas ir ambicingas siekis – apžvelgti šiuolaikinio meno principus, naujų bei netradicinių medžiagų panaudojimą meninėse interpretacijose. Dėl to nutarta stiprinti dizaino sritį, įtraukiant su šia veikla suėjusias užduotis į pagrindinio dailės ugdymo programą, kompozicijos dalyką. Taip pat praturtinti tapybos dalyką 3 ir 4 kurso pagrindinio dailės ugdymo programos mokiniams eksperimentinės tapybos užduotimis. Mokytojų kompetencijoms plėtoti parengta 40 val. profesinių kompetencijų tobulinimo programa „Kūrybiškas mokytojas – kūrybiškas mokinys“ (I modulis. Edukacinė išvyka-seminaras „Naujausios dizaino ugdymo strategijos“. II modulis. Edukacinė išvyka-seminaras „Dizaino ir taikomosios dailės ugdymo sinergija“, Vilniaus dailės akademijos Telšių fakultetas. III modulis. Kolegialus mokymasis – kūrybinės dirbtuvės „Akvarelė/Nuo kopijos iki interpretacijos“ (Vidmantas Zarėka). IV modulis. Kolegialus mokymasis-kūrybinės dirbtuvės „Molio formavimo technologijos“ (Irena Šliuželienė, Arvydas Masiulis). V modulis. Seminaras-kūrybinės dirbtuvės „Vizualinio mąstymo strategija ir vizualinio intelekto ugdymas menu“ (Ernesta Šimkienė)).  2022–2023 mokslo metais Šiaulių dailės mokykla pradėjo naudotis elektroniniu dienynu, kuris leidžia greitai ir operatyviai stebėti ugdymo(si) procesą, komunikuoti su mokinių tėvais (globėjais, rūpintojais), mokiniais ir mokytojais.  2022 metais buvo siekiama plėtoti kūrybinę veiklą ir ją pristatyti mokyklos, miesto bendruomenėms. Šiaulių dailės mokyklos mokiniai ir mokytojai surengė 11 parodų, kurios vyko mokyklos bei miesto erdvėse (Šiaulių miesto viešojoje bibliotekoje, Šiaulių vyskupijos pastoraciniame centre, Venclauskių namuose-muziejuje, Katinių muziejuje, „Dagilėlio“ dainavimo mokykloje, Šiaulių Gegužių progimnazijoje, Šiaulių valstybinėje kolegijoje, Bulvaro vitrinose ir kt.). Mokyklos išskirtinumas yra ir kuriantys pedagogai, kurie šiemet pristatė savo kūrybinę veiklą mokykloje ir už jos ribų. Mokytojų kūrybinė veikla motyvuoja mokinius siekti aukštesnių rezultatų, gyvai stebėti dailės gyvenimą, matyti sąsajas su profesionaliu menu. Mokykloje nuolat eksponuojamos mokinių arba / ir mokytojų parodos.  Mokykla vykdo 4 dailės programas, kuriose gali mokytis nuo 7 iki 18 metų mokiniai. Mokykla įgyvendina formalųjį švietimą papildančio ugdymo 2 programas: 1) pradinio dailės ugdymo programą; 2) pagrindinio dailės ugdymo programą. Vykdomos 2 neformaliojo vaikų švietimo programos: 1) ankstyvojo dailės ugdymo programa ,,Dailės paslaptys“; 2) kryptingo dailės ugdymo programa ,,Jaunimo dailės studija“.  Ankstyvojo dailės ugdymo programoje mokoma spalvinės, grafinės, erdvinės raiškos. Mokydamiesi dailės mokiniai ugdosi specialiuosius dailės raiškos ir šiandieniniame gyvenime būtinus bendruosius gebėjimus, įgyja tvirtą pagrindą asmeninei, socialinei ir kultūrinei kompetencijai. Pradinio ir pagrindinio dailės ugdymo programos dera su pradinio ir pagrindinio bendrojo ugdymo meninio ir technologinio ugdymo sritimi, dailės ir technologijų programa, praplečia įgyjamas kompetencijas. Įgyvendinama kryptingo ugdymo programa mokiniams, norintiems tobulinti įgūdžius ir gebėjimus studijuoti dailę aukštosiose mokyklose. Vykdoma ugdymo programa, kuri padeda mokiniams pasiruošti kūrybinių darbų aplanką (portfolio).  2022 metais Šiaulių dailės mokykloje buvo organizuotos geros savijautos edukacijos, skirtos ukrainiečių šeimoms, kurias lankė apie 30 šeimų. Šiaulių dailės mokykloje buvo suteikta galimybė laikinai dirbti darbuotojai, atvykusiai iš Ukrainos.  Skiriamas svarbus dėmesys ugdymosi aplinkai, infrastruktūrai. Šiaulių dailės mokyklos siekiai – kasmet modernizuoti kūrybinių klasių įrangą, aprūpinti visas klases informacinėmis technologijomis, reikalingomis medžiagomis ir įrankiais. Taip pat buvo atnaujinta mokomoji medžiaga, bibliotekos fondai (knygos, albumai ir kita vaizdinė informacija). Šiaulių dailės mokykloje nuolat tobulinamos mokymo vidaus erdvės ir mokyklos lauko edukacijos aplinkos. Etapais vykdomas klasių remontas. 2022 metais suremontuota suaugusiųjų mokymosi studija – 301 klasė atitinka higienos normas, funkcinius ir estetinius reikalavimus. Atnaujinta biblioteka, mokytojų kambarys ir poilsio kambarys.  2022 metų birželio mėnesį buvo organizuota penkių dienų vasaros vaikų stovykla „Penkios vasaros spalvos“, kurioje dalyvavo 50 vaikų. Stovyklos akimirkos ir rezultatai buvo viešinami Šiaulių dailės mokyklos tinklalapyje, Facebook ir Instagram paskyroje.  2022 metais Šiaulių dailės mokykloje rugsėjį pasitikome turėdami 561 mokinį. Mokykloje mokosi 11 mokinių iš Ukrainos. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti mokymosi / ugdymosi pasiekimus ir užtikrinti pažangą (asmenybės ūgtis). | 1.1.1. Užtikrinta mokinių ugdymosi pasiekimų ir pažangos priežiūra. | 1.1.1.1. Sukurta mokinių pažangos, pasiekimų ir ūgties vertinimo tvarka. | Mokykloje priimta mokinių pažangos, pasiekimų ir ūgties vertinimo forma pagal kurią mokiniai individuliai įsivertina savo pažangą. Užpildytos formos ir ugdymosi rezultatai aptariami po pusmečio įvertinimų ir peržiūrų su grupės vadovu. |
| 1.1.1.2. Kartą per mėnesį ar ketvirtį vykdoma minėtos tvarkos įgyvendinimo administracinė priežiūra. | 1.1.1.2.1. 70 proc. užpildytos Šiaulių dailės mokyklos pagrindinio dailės ugdymo programos mokinių asmeninės pažangos vertinimo formos. Kartą per mėnesį ar ketvirtį mokiniai aptaria su mokytojais savo ugdymo(si) rezultatus, užduočių įgyvendinimo sėkmes ir tobulintinus aspektus. Kartą per mėnesį stebimas ir analizuojamas mokinių lankomumas, rezultatai ir ugdymo programos vykdymas. |
| 1.1.2. Pagerinti ugdymosi pasiekimai. | 1.1.2.1. Ne mažiau kaip 2 kartus per metus vykdoma pasiekimų pokyčio refleksija. | 1.1.2.1.1. Kiekvieno pusmečio pabaigoje vykdomos darbų peržiūros, kuriose dalyvauja mokiniai, mokytojai ir tėvai. Peržiūrų metu visi gali pamatyti ką mokiniai sukūrė, palyginti rezultatus, aptarti užduotis. Mokytojai pamokose, peržiūrose, aptarimuose žodžiu, atrinkdami darbus į parodas, konkursus skatina mokinius, pabrėžia jų pasiekimus. Mokiniai dalyvaudami peržiūrose gali pristatyti savo užmanymus. Tėvai mato visos klasės ir konkrečiai savo vaiko darbus, peržiūrų procesą.  Geriausi mokinių darbai yra atrenkami į parodas. Mokiniai skatinami siekti rezultatų viešinant jų kūrybinio darbo rezultatus. |
| 1.1.2.2. Mokinių pasiekimai pagerėja 5 proc.) | 1.1.2.2.1. 2022–2023 metų I pusmečio mokyklos pažangumas 99,51 proc. Mokyklos pažymių vidurkis 9,67. |
| 1.1.3. Organizuotos priemonės, stiprinančios mokinių motyvaciją. | 1.1.3.1. 20 proc. mokinių dalyvauja miesto, respublikos renginiuose. 5 proc. prizinių vietų. | 1.1.3.1.1. 2022 metais Šiaulių dailės mokykla internetiniame puslapyje ir socialiniuose tinkluose pristatė 33 parodas. 11 parodų vyko miesto erdvėse (Šiaulių miesto viešojoje bibliotekoje, Šiaulių vyskupijos pastoraciniame centre, Venclauskių namuose-muziejuje, Katinių muziejuje, „Dagilėlio“ dainavimo mokykloje, Šiaulių Gegužių progimnazijoje, Šiaulių valstybinėje kolegijoje, Bulvaro vitrinose ir kt.). Mokinių darbai dalyvavo respublikiniuose ir tarptautiniuose konkursuose (pavyzdžiui, ankstyvojo ugdymo programos mokinys Benas Kemzūra tapo laureatu 6–8 metų amžiaus grupėje respublikiniame konkurse „Klausau. Jaučiu. Piešiu“.). Mokinių darbų viešinimas sulaukia bendruomenės (mokinių, mokytojų, tėvų) dėmesio ir palaikymo, taip palaikoma mokinių motyvacija. |
|  | 1.1.3.2. Teikiama švietimo pagalba silpniau besimokantiems mokiniams. 5 proc. pagerėjo jų pasiekimai. | 1.1.3.2.1. Šiaulių dailės mokykloje daug dėmesio skiriama individualiam kontaktui su mokiniu. Visi mokytojai esant poreikiui konsultuoja individualiai. Didelis dėmesys skiriamas emocinio ryšio užmezgimui, galimybei vaikui atsiskleisti, individualiai pažangai. |
|  | 1.1.3.3. Organizuotos veiklos, stiprinančios mokymosi motyvaciją, gerinančios mokinių mokymosi rezultatus: konsultacijos ir įvairios veiklos mokiniams. | 1.1.3.3.1. Dailės mokymosi motyvacijai stiprinti organizuojamos, parodos, atviros peržiūros. 2022 metų gruodžio 7 dieną vyko net 7 parodų pristatymo ir atidarymo renginys. Mokinių ir mokytojų parodos buvo aptariamos dalyvaujant autoriams. Mokymosi motyvaciją skatino ir Draugų dienos – laikas kai buvo atveriamos dailės mokyklos durys draugams, jie kviečiami kartu piešti, tapyti, lipdyti. Mokyklos atvira veikla leidžia įprasminti mokinių dailės ugdymo(si) rezultatus pritraukiant daugiau besidominčių, palaikančių veiklas. |
| 1.2. Atnaujinti skaitmeninį ugdymo turinį (ugdymas (is)). | 1.2.1. Sukurti Šiaulių dailės mokyklos skaitmeniniai užduočių katalogai. | 1.2.1.1. Ne mažiau kaip 90 proc. mokytojų naudojasi Šiaulių dailės mokyklos skaitmeniniais užduočių katalogais užsiėmimų metu. | 1.2.1.1.1. Visi Šiaulių dailės mokyklos mokytojai yra parengę nuotolines užduotis ir naudojosi skaitmeniniais užduočių katalogais. |
| 1.2.2. Atnaujintas skaitmeninis ugdymo programų turinys. | 1.2.2.1. II ketvirtį atnaujinta ne mažiau kaip 50 proc. skaitmeninio ugdymo programų turinio. | 1.2.2.1.1. 2022 metais užduotys skirtos asinchroniniam ugdymui(si) yra atnaujintos. |
| 1.2.2.2. 5 proc. pagerėjo mokinių ugdymo, ugdymosi kokybė ir pasiekimai. | 1.2.2.2.1. Šiaulių dailės mokykloje ugdymo(si) pasiekimai yra labai aukšti. 2022–2023 metų I pusmečio mokyklos pažangumas 100 proc. Mokiniai yra laimėję 1 antrąja vietą respublikiniame konkurse ir 3 trečias vietas. |
|  | 1.2.3. Kryptingai patobulintos pedagogų ir vadovų informacinio raštingumo kompetencijos. | 1.2.3.1. Parengtas mokytojų kvalifikacijos tobulinimo planas. | 1.2.3.1.1. Pagal Šiaulių dailės mokykloje numatytas kryptis 2022 metais parengta ir ¾ įgyvendinta profesinių kompetencijų tobulinimo programa „Kūrybiškas mokytojas – kūrybiškas mokinys“ (30 val. iš parengtos 40 val. ilgalaikės kvalifikacijos tobulinimo programos veiklų įgyvendintos). |
|  |  | 1.2.3.2. Ne mažiau kaip 50 proc. pedagogų ir vadovų tobulino informacinio raštingumo kompetencijas. | 1.2.3.2.1. Šiaulių dailės mokyklos direktoriaus pavaduotoja ugdymui 2022 metų rugsėjo mėnesį pristatė el. dienyną, pravedė mokymus mokytojams. Visi mokytojai 100 % sėkmingai naudojasi Mano dienynu, tokiu būdu patobulino informacinio raštingumo kompetencijas.  2022 metais Šiaulių dailės mokyklos vadovai (direktorius ir direktoriaus pavaduotoja ugdymui) nuotoliniu būdu ir dalyvaudami vizituose į mokyklas išklausė 60 ak. val. trukmės kvalifikacijos tobulinimo kursus (Nacionalinės švietimo agentūros direktoriaus 2021 m. gruodžio 6 d. įsakymu Nr. VK-717, neformaliojo švietimo programos kodas 211001254) „Vadybinio darbo pagrindai: įvadiniai mokymai naujai paskirtiems vadovams“. Dalyvauta įstaigų vadovų metodinėje-praktinėje konferencijoje „Švietimo kokybė: neišvengiamybė, iššūkiai ir tobulinimo galimybės“. |
| 1.3. Modernizuoti ir kurti Šiaulių dailės mokyklos savišvietos erdves (ugdymo(si) aplinka). | 1.3.1. Atnaujintos ir sukurtos Šiaulių dailės mokyklos savišvietos ir laisvalaikio erdvės. | 1.3.1.1. Pertvarkyta Šiaulių dailės mokyklos biblioteka. | Šiaulių dailės mokyklos bibliotekoje atnaujintos patalpos pritaikytos multifunkcinėms veikloms. Prioritetas – knyga arčiau mokinio. Bibliotekoje sukurta skaityklos, žaidimų, mokymo(si), poilsio zonos. |
| 1.4. Sukurti naują Šiaulių dailės mokyklos internetinę svetainę ir skaitmeninį dokumentų archyvą (lyderystė ir vadyba). | 1.4.1. Užtikrintas svetainės funkcionalumas. Sukurtas modernus ir įtraukus svetainės dizainas. | 1.4.1.1. Ne mažiau kaip 90 proc. mokytojų, 50 proc. mokinių ir tėvų naudojasi svetaine. | 1.4.1.1.1. 100 proc. mokytojų naudojasi Šiaulių dailės mokyklos svetaine ieškodami informacijos (pamokų, peržiūrų tvarkaraščiai, programos aprašymas ir kt.) bei atsisiųsdami ir on-line pildydami įvairius dokumentus bei formas. Mokytojai inicijuoja internetinėje svetainėje patiekiamą informaciją apie parodas, renginius, veiklas.  78,87 % mokinių tėvų (globėjų, rūpintojų) (448 iš 568) yra prisijungę ir naudojasi Mano dienynu. Daug lankytojų (mokinių ir tėvų (globėjų, rūpintojų) domisi mokyklos internetinėje svetainėje ir socialiniuose tinkluose pateikiama informacija. |
| 1.4.2. Sukurta el. dokumentų sistema (archyvas). | 1.4.2.1. Patogia ir greita dokumentų paieška naudojasi ne mažiau kaip 50 proc. Šiaulių dailės mokyklos administracijos darbuotojų. | 1.4.2.1.1. 100 proc. Šiaulių dailės mokyklos administracijos darbuotojų (6 darbuotojai). naudojasi sukurta ir nuolat pildoma el. dokumentų sistema. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Detalizuotos mokytojų darbo valandos, susijusios su profesiniu tobulėjimu ir veikla mokyklos bendruomenei. | 3.1.1. Skaidrumas ir aiškumas detalizuojant mokytojo darbo dalį, skirtą siekti mokyklos bendruomenės tikslų, vykdomą bendradarbiaujant su kitais mokyklos bendruomenės nariais, partneriais ar dirbant individualiai. Siekis suformuoti ir įgyvendinti bendruomenės susitarimus. |
| 3.2. Sukurtos mokytojų darbo grupės. | 3.2.1. Mokytojų darbo grupės leidžia skaidriai ir bendradarbiaujant vykdyti mokyklos savivaldą, užtikrinti ugdymo(si) procesą, jo kokybę, monitoringą metodinę ir ugdomąją veiklą. Darbų pasiskirstymas leidžia tikslingai planuoti mokyklos įvaizdžio, viešinimo veiklas. |
| 3.3. Šiaulių dailės mokyklos remonto darbai. | 3.3.1. Suremontuotas mokytojų kambarys ir poilsio kambarys. Gerėja Šiaulių dailės mokyklos vidaus estetinis vaizdas, patalpa suteikia galimybę mokytojams pertraukų metu laiką leisti estetiškoje, funkcionalioje (yra galimybė naudotis stacionariu kompiuteriu, spausdintuvu), meniškoje (įrengta mažoji paveikslų galerija) aplinkoje. |
| 3.4. Organizuotos geros savijautos edukacijos ukrainiečių šeimoms. | 3.4.1. Suteikta emocinė pagalba ukrainiečių šeimoms, įtraukiant į menines veiklas. Kai kurie mokiniai integravosi į ugdymosi procesus ir mokosi Šiaulių dailės mokykloje. |
| 3.5. Įrengti priedangą karo atveju. | 3.5.1. Šiaulių dailės mokyklos rūsyje įrengta priedanga ekstremaliems atvejams. |
| 3.6. Gerinti judėjimo negalią turintiems lankytojams patekimą į Šiaulių dailės mokyklą. | 3.6.1. Įrengtas turėklas neįgaliesiems patekti saugiai į mokyklos patalpas (prašytas ir skirtas papildomas finansavimas). Taip pat įrengtas dviračių stovas prie mokyklos. |
| 3.7. Palengvinti mokiniams su judėjimo negalia kopti Šiaulių dailės mokyklos laiptais aukštyn ir žemyn. | 3.7.1. Gautas papildomas finansavimas ir įsigytas modernus įrenginys – mobilus elektrinis laiptų kopiklis, užkeliantis ir nuleidžiantis Šiaulių dailės mokyklos laiptais mokinius su judėjimo negalia. Lengviau pasiekiamos ugdymo klasės. |
| 3.8. Sutvarkyti dokumentų archyvą. | 3.8.1. Archyvo dokumentai sutvarkyti pagal archyvų reglamentus, o nereikalingi dokumentai sunaikinti perdirbimo būdu. Atnaujinta Šiaulių dailės mokyklos archyvo patalpų būklė. |
| 3.9. Suteikti mokytojams informacines technologijas. | 3.9.1. Šiaulių dailės mokyklos mokytojai 2022 metais 100 proc. aprūpinti nešiojamais kompiuteriais. Taip pat 100 proc. naudojasi suteiktais mobiliais įrenginiais mokinių lankomumui žymėti. |
| 3.10. Gerinti teigiamą Šiaulių dailės mokyklos įvaizdį. | 3.10.1. Šiaulių dailės mokyklos kieme įrengtas 10 m aukščio vėliavos stovas 55 metų mokyklos gimtadieniui pažymėti, įvaizdžiui gerinti ir tradicijoms kurti. |
| 3.11. Gerinti bendruomenės mikroklimatą. | 3.11.1. Rugsėjo 5 d. organizuotas renginys „Šiaulių dailės mokykla – 55 metai po saule“, viešintas Etaplius portalo sklaidos kanaluose.  3.11.2. Rugsėjo 9 d. organizuota mokyklos ir Jelgavos dailės mokyklos (Latvija) bendruomenių išvyka į Europos kultūros sostinę Kaune (9-oji tarptautinė akvarelės bienalė „Baltijos tiltai“, M. K. Čiurlionio dailės muziejus, Girstučio kultūros namai, Vytenio Jako Kiemo galerija).  3.11.3. Mokykloje gruodžio 7 d. organizuota 7 parodų diena (bendruomenę vienijantis renginys).  3.11.4. Parengtas ir pradėta vadovautis mokyklos Pedagogų profesinės etikos kodeksu. |
| 3.12. Gerinti Šiaulių dailės mokyklos klasėse ir patalpose naudojamą įrangą. | 3.12.1. Šiaulių dailės mokykla papildyta steigėjo suteiktais baldais ir biuro technika. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| – | – | – | – |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3x 4□ |
| 5.3. Lyderystės ir vadovavimo efektyvumas | 1□ 2□ 3□ 4x |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3□ 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | **Labai gerai x** |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Gilinti vadovavimo žinias. |
| 7.2. Stiprinti įgūdžius informacinių technologijų organizavimo valdyme, elektroninio dokumentų valdymo sistemos (DVS) integravime bei hibridinio ir nuotolinio mokymo organizavimo valdymo srityje. |

**V SKYRIUS**

**2023 METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir nedaugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Užtikrinti mokinių saviraiškos poreikių tenkinimą socialinėje kultūrinėje aplinkoje, mokinių pasiekimus ir pažangą. (veiklos sritis - Asmenybės ūgtis). | 8.1.1. Pagrindinio ugdymo programos pritaikymas gabių menui vaikų ugdymui (eksperimentinė tapybos užduotys). | 8.1.1.1. Mokinių darbų peržiūrų metu vertinant mokinių darbus 30 proc. pagrindinio dailės ugdymo programos trečio ir ketvirto kurso mokinių tapybos užduočių atitinka eksperimentinės tapybos kriterijus. |
| 8.1.2. Pristatomi mokinių ugdymo(si) rezultatai mokyklos ir miesto parodose. | 8.1.2.1. Ugdytinių darbų eksponavimas įstaigos vidaus ir lauko erdvėse. Surengtos ne mažiau nei 5 mokinių darbų parodos mokyklos erdvėse, darbai viešinami interneto ir socialinių tinklų puslapiuose. |
| 8.1.2.2. Ugdytinių darbų eksponavimas miesto įstaigose ir organizacijose. Surengtos ne mažiau nei 5 mokinių darbų parodos mieste. |
| 8.1.3. Organizuojamas Tarptautinis mokinių piešinių konkursas „Gamta – didelis stebuklas“ skiriamas Pasaulinei Žemės dienai pažymėti. | 8.1.3.1. 10 proc. mokinių dalyvauja konkurse, visi mokiniai įsitraukia į meninės veiklos procesą (idėja, darbo atlikimas, koregavimas, darbo pateikimas, pristatymas konkurso organizatoriams, darbo eksponavimas parodoje, parodos atidarymas aptariant rezultatus, darbų apdovanojimas). |
| 8.1.4. Atnaujinta pažangos, pasiekimų ir ūgties vertinimo ankstyvojo ir pradinio dailės ugdymo programų mokiniams forma. | 8.1.4.1. Vaiko gerovės, pasiekimų ir asmens ūgties darbo grupė patobulins ankstyvojo ir pradinio dailės ugdymo mokinių pažangos, pasiekimų ir ūgties vertinimo formą naudodama daugiau vizualių ir žaidybinių elementų bei atsisakydama sudėtingų tekstinių konstrukcijų. |
| 8.1.4.2. Parengti ankstyvojo ir pradinio dailės ugdymo programų kiekvienų mokslo metų mokinių darbų aplankai (kuriančio žmogaus CV), leidžiantys matuoti mokinio ūgtį, pažangą, pastangas, individualius pomėgius, kaupti dailės patirties įrodymus. |
| 8.1.4.3. Parengus patobulintą ankstyvojo ir pradinio dailės ugdymo programų mokinių asmeninės pažangos vertinimo formą 75 proc. mokinių geba įsivertinti savo pasiekimus ir numatyti ugdymo(si) tikslus. |
| 8.1.4.4. 90 proc. pagrindinio dailės ugdymo programų mokinių įsivertina savo pasiekimus ir numato individualius ugdymo(si) tikslus. |
| 8.2. Užtikrinti mokyklos ugdymo(si) patrauklumą ir suteikiamų paslaugų kokybę  (veiklos sritis - Ugdymas(is)). | 8.2.1. Parengtas mokiniams ir mokytojams lankstus pamokų tvarkaraštis. | 8.2.1.1. 80 proc. turinčių poreikį koreguoti tvarkaraštį mokinių gali derinti individualų pamokų laiką lankydami pamokas su kitais pogrupiais.  8.2.1.2. Numatyta tvarka kaip esant poreikiui ir galimybėms galima individualiai koreguoti tvarkaraštį Mano dienyne įtraukiant mokinį į konkrečias pamokas su kita grupe. |
| 8.2.2. Sudarytos galimybės užsieniečiams mokiniams integruotis į ugdymo(si) procesą. | 8.2.2.1. Sudarant klases, skiriami mokytojai gebantys bendrauti užsienio kalbomis. |
| 8.2.2.2. Nuolat didėjant poreikiui mokytis užsieniečiams, programose, atsižvelgiant į užsieniečių pusės metų adaptavimosi laikotarpį, dėmesys skiriamas individualioms praktinėms užduotims, o dailėtyros pamokos vykdomos konsultacine forma, suteikiant tvarkaraščio keitimo galimybes, atsiskaitymo laikotarpio pratęsimą ir papildomą grupės vadovo pagalbą informuojant mokinius, tėvus (globėjus, rūpintojus). |
| 8.2.3. Mokytojų dalykinis, profesinis kvalifikacijos kėlimas, įgyvendinant mokyklos numatytą integruotą dizaino programą ir stiprinant eksperimentinės tapybos kursą. | 8.2.3.1. Ne mažiau kaip 90 proc. mokytojų dalyvauja dalykiniuose seminaruose arba patys organizuoja mokymus  (mokyklos ilgalaikėje kvalifikacijos tobulinimo programoje ir kituose dalykiniuose kvalifikacijos kėlimo renginiuose). |
| 8.2.3.2. 100 proc. mokytojų dalyvauja kelia kvalifikaciją pedagoginiuose seminaruose, mokymuose, pleneruose ir kitose kvalifikacijos kėlimo veiklose. |
| 8.2.4. Sustiprinta mokinių lankomumo stebėsena. | 8.2.4.1. Remiantis Mano dienyno duomenimis kas mėnesį atliekama pamokų lankomumo analizė. |
| 8.2.4.2. Parengtas pamokų lankomumo stebėsenos bei lankomumo gerinimo priemonių planas. |
| 8.2.4.3. Grupių vadovai kontaktuoja su tėvais, siekdami išsiaiškinti nelankymo priežastį kai mokinys praleidžia iš eilės tris pamokų dienas. |
|  | 8.2.4.4. Pamokose dalyvauja visi mokiniai ne mažiau kaip 70 proc. užsiėmimų per mėnesį. |
| 8.3. Erdvių pritaikymas ir įrangos parodoms rengti ir eksponuoti gerinimas (veiklos sritis - Ugdymo(si) aplinka). | 8.3.1. Atnaujinta ir įsigyta eksponavimo įranga Šiaulių dailės mokyklos salėje, suteikiant jai ir galerijos funkciją. | 8.3.1.1. Įsigyta ir sumontuota paveikslų kabinimo sistema. |
| 8.3.1.2. Mokykloje įsteigta galerija. Įsigyta mobili (modulinė) eksponavimo įranga. |
| 8.3.2. Įkurtos mokinių darbų rėminimo dirbtuvėles. | 8.3.2.1. Įsigyta pasportų pjaustymo įranga ir įrengta darbo vieta rėminimui. |
| 8.3.3. Parodų pristatymas ir viešinimas atnaujintoje interneto svetainėje. | 8.3.3.1. Sukurta IT specialisto pareigybė, atnaujinta internetinė svetainė patrauklesnė ir aiškesnė vartotojui. |
| 8.4. Užtikrinti kokybės valdymo modelio įdiegimo mokykloje pasirengimą.  (veiklos sritis - Lyderystė ir vadyba). | 8.4.1. Pasirengta kokybės valdymo modelio mokykloje įdiegimui. | 8.4.1.1. Dalyvauta Švietimo centro organizuojamuose mokymuose. |
| 8.4.1.2. Pasirengtas kokybės valdymo modelio įdiegimo plano projektas. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Situacija dėl nenugalimų jėgų (force majeure). |
| 9.2. Žmogiškieji faktoriai (laikinas nedarbingumas, specialistų trūkumas ir kt.). |
| 9.3. Nepakankamas ir pavėluotai skirtas finansavimas. |
| 9.4. Aukštesnių teisės aktų pakeitimai. |

Šiaulių miesto savivaldybės administracijos Švietimo skyriaus siūlymas:

**Pritarti 2023 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Šiaulių dailės mokyklos direktoriaus Petro Slonksnio veiklos ataskaita vertinama **labai gerai**. Visos planuotos užduotys yra įvykdytos. Atliktos užduotys, kurios nebuvo planuotos ir nustatytos.

Šiaulių dailės mokyklos tarybos \_\_\_\_\_\_\_\_\_\_ Rinaldas Damskis 2023-01-17

pirmininkas (parašas)

**11. Įvertinimas, jo pagrindimas ir siūlymai:**

Šiaulių dailės mokyklos direktoriaus Petro Slonksnio 2022 metų veiklos užduotys įvykdytos laiku ir viršyti kai kurie sutartiniai vertinimo rodikliai, įstaigos veiklos administravimo veikloje pasiekta geresnių rezultatų, pagerinta įstaigos veikla, labai gerai atliktos pareigybės aprašyme nustatytos funkcijos: surengta 11 mokinių ir mokytojų parodų mokyklos bei miesto erdvėse, 33 parodos pristatytos internetiniame puslapyje ir socialiniuose tinkluose, organizuotos geros savijautos edukacijos, skirtos ukrainiečių šeimoms, kurias lankė apie 30 šeimų (11 mokinių iš Ukrainos), suteikta galimybė laikinai dirbti darbuotojai iš Ukrainos, organizuota penkių dienų vasaros vaikų stovykla „Penkios vasaros spalvos“ (50 vaikų). Laimėtos antros – trečios prizinės vietos respublikiniuose konkursuose (4 mokiniai).

Gerinant bendruomenės mikroklimatą organizuotas renginys „Šiaulių dailės mokykla – 55 metai po saule“, mokyklos ir Jelgavos dailės mokyklos (Latvija) bendruomenių išvyka į Europos kultūros sostinę Kaune (9-oji tarptautinė akvarelės bienalė „Baltijos tiltai“, M. K. Čiurlionio dailės muziejus, Girstučio kultūros namai, Vytenio Jako Kiemo galerija), organizuota 7 parodų diena (bendruomenę vienijantis renginys), parengtas mokyklos Pedagogų profesinės etikos kodeksas.

Modernizuota klasių įranga, įdiegtos informacinės technologijos, atnaujintos vidaus ir lauko edukacinės aplinkos.

Šiaulių miesto savivaldybės administracijos \_\_\_\_\_\_\_\_\_\_\_\_\_\_ Edita Minkuvienė 2023-02-15 Švietimo skyriaus vedėja (parašas)

Savivaldybės meras \_\_\_\_\_\_\_\_\_\_\_\_\_ Artūras Visockas 2023-02-15

(parašas)

Galutinis metų veiklos ataskaitos įvertinimas **labai gerai**

Susipažinau:

Šiaulių menų mokyklos direktorius \_\_\_\_\_\_\_\_\_\_ Petras Slonksnis 2023-02-15

(parašas)